
ΤΕΥΧΟΣ ΔΕΥΤΕΡΟ 


Αρ. Φύλλου 1497 


ΑΠΟΦΑΣΕΙΣ 

Αριθμ. Φ.956.2/7/9808 29 Σ. 1996 

Έγκριση Καταστατικού Οικοδομικού Συνεταιρι¬ 
σμού Μονίμων Αξιωματικών Ελληνικού Στρατού 

(ΟΣΜΑΕΣ). 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

1. Τις διατάξεις: 

α) Του άρθρου 36 του ν. 4407/2016 «Ρύθμιση θεμάτων 
αρμοδιότητας Υπουργείου Εθνικής Άμυνας και άλλες 
διατάξεις» (ΦΕΚ Α' 134). 

β) Του άρθρου 1 του α.ν. 564/1968 «Περί διατάξεων 
που αφορούν τη σύσταση του ΟΣΜΑΕΣ» (Α' 220). 

2. Την από 29 Νοε 2016 εισήγηση του Διοικητικού Συμ¬ 
βουλίου του ΟΣΜΑΕΣ. 

3. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του κρατικού προ¬ 
ϋπολογισμού και αυτού του ΟΣΜΑΕΣ, αποφασίζουμε: 

Εγκρίνουμε το Καταστατικό του Νομικού Προσώπου 
Ιδιωτικού Δικαίου με την Επωνυμία Οικοδομικός Συνεται¬ 
ρισμός των Μονίμων Αξιωματικών του Ελληνικού Στρα¬ 
τού (ΟΣΜΑΕΣ), το περιεχόμενο του οποίου έχει ως εξής: 

Άρθρο 1 

Επωνυμία Συνεταιρισμού - Έδρα - Ιδιότητα - 

Διάρκεια 

1. Ο Συνεταιρισμός υπό την επωνυμία «Οικοδομικός 
Συνεταιρισμός Μονίμων Αξιωματικών Ελληνικού Στρα¬ 
τού (ΟΣΜΑΕΣ)» αποτελεί νομικό πρόσωπο ιδιωτικού δι¬ 
καίου περιορισμένης ευθύνης χωρίς εμπορική ιδιότητα 
με έδρα την Αθήνα. 

2. Ο ΟΣΜΑΕΣ υπάγεται στην εποπτεία και τον έλεγχο 
του Υπουργείου Εθνικής Άμυνας (ΥΠΕΘΑ) μέσω του Γε¬ 
νικού Επιτελείου Στρατού (ΓΕΣ) και λειτουργεί σύμφω¬ 
να με τις διατάξεις του α.ν. 564/1968 και του παρόντος 
καταστατικού, μέχρι την 27-7-2017. Το ως άνω χρονικό 
διάστημα παρατείνεται μέχρι την 27/7/2018 κατ' εφαρ¬ 
μογή της παρ. 2 του άρθρου 36 του ν. 4407/2016. Για την 
εφαρμογή του προηγούμενου εδαφίου, το διοικητικό 
συμβούλιο του ΟΣΜΑΕΣ (Δ.Σ.) υποβάλλει σχετική εισή¬ 
γηση προς τον Υπουργό Εθνικής Άμυνας μέσω του ΓΕΣ, 
το αργότερο μέχρι την 27/6/2017. 


Άρθρο 2 

Σκοπός - Κέρδη - Συγχώνευση 

1. Σκοπός του Συνεταιρισμού είναι η απόκτηση κατά 
κυριότητα και νομή εξοχικών εκτάσεων (Ιδιωτικών και 
Δημοσίων) σε διάφορες περιοχές της Χώρας και η διανο¬ 
μή αυτών στους συνεταίρους μετά την διαρρύθμιση του 
εντός και πέριξ αυτών χώρου σε οικοδομήσιμο, για την 
ανέγερση κατοικίας σύμφωνα με τις ισχύουσες διατάξεις 
περί των όρων δόμησης. Τα έργα υποδομής μπορούν να 
εκτελεσθούν και μετά την διανομή. 

2. Κάθε μια αποκτηθείσα περιοχή, κατά τις διατάξεις 
της προηγουμένης παραγράφου, αποτελεί ανεξάρτητο 
οικιστικό πρόγραμμα εξυπηρέτησης των συνεταίρων. 

3. Κέρδη δεν διανέμονται μεταξύ των συνεταίρων. 

4. Συγχώνευση του Συνεταιρισμού ή προγραμμάτων 
αυτού με άλλα ομοειδή απαγορεύεται. 

5. Για την επίτευξη του παραπάνω σκοπού, ο Συνεται¬ 
ρισμός μπορεί: 

α. Να προβαίνει μετά από απόφαση του Διοικητικού 
Συμβουλίου και υπό όρους εγκρινόμενους προηγουμέ¬ 
νως από το Ανώτατο Στρατιωτικό Συμβούλιο (Πυρήνας) 
στην προκήρυξη δημοσίων μειοδοτικών διαγωνισμών 
για την αγορά καταλλήλων ακινήτων, με απ' ευθείας 
αγορά είτε ιδιωτικών είτε δημοσίων τέτοιων, όπως και 
να συμμετέχει σε προκηρυσσόμενους πλειοδοτικούς 
διαγωνισμούς αγοράς είτε ιδιωτικών είτε δημοσίων εκτά¬ 
σεων, στην ανταλλαγή των εκτός ρυμοτομικού σχεδίου, 
τυχόν εναπομεινασών εκτάσεων κάθε προγράμματος με 
αντίστοιχες εντός του ρυμοτομικού σχεδίου του ιδίου 
προγράμματος, στην ανταλλαγή των εντός του ρυμοτο¬ 
μικού σχεδίου κάθε προγράμματος τυχόν αδιανέμητων 
ως μη αρτίων εκτάσεων ή μέρους αυτών με αντίστοιχες 
ιδιωτικές ή δημόσιες εκτάσεις εντός του ρυμοτομικού 
σχεδίου του αυτού προγράμματος, στην εκποίηση προς 
τους όμορους ή οργανισμούς κοινής ωφελείας (ΟΤΕ- 
ΔΕΗ κ.λπ), ή σε κάθε τρίτο ο οποίος αναλαμβάνει την 
οργάνωση κοινωφελών εγκαταστάσεων (αναψυκτηρί- 
ων -περιπτέρων αναψυχής κ.λπ), των τυχών μη αρτίων 
προς οικοδόμηση εκτάσεων, που βρίσκονται εντός του 
ρυμοτομικού σχεδίου κάποιου προγράμματος και για 
την εκποίηση αγορασμένων εκτάσεων οι οποίες έχουν 
παραμείνει εκτός ρυμοτομικού σχεδίου. 

β. Να προβαίνει στην εκποίηση εκτάσεων, κατά τους 
όρους του άρθρου 21 του παρόντος καταστατικού, οι 

οποίες αποκτήθηκαν με αγορά από ιδιώτες ή από το 
δημόσιο και οι οποίες έχουν παραμείνει εκτός ρυμοτο¬ 
μικού σχεδίου κάποιου προγράμματος. 

γ. Να συνάπτει δάνεια, με όρους εγκρινόμενους από 
το ΑνΣΣ (πυρήνα), κατόπιν πρότασης του Δ.Σ. του Συ¬ 
νεταιρισμού. 

δ. Να συνάπτει συμβάσεις εργολαβίας για την ανέγερ¬ 
ση κατοικιών, κατόπιν επιθυμίας συνεταίρων, η οποία 
δηλώνεται εγγράφως. Η δια εργολαβίας κατασκευή των 
κατοικιών ενεργείται με δημόσιους μειοδοτικούς διαγω¬ 
νισμούς με ενσφράγιστες προσφορές, αποκλεισμένων 
των αντιπροσφορών μετά το πέρας του διαγωνισμού. Ο 
διαγωνισμός κατακυρώνεται με απόφαση του Δ.Σ. του 
συνεταιρισμού κατόπιν προηγούμενης σύμφωνης γνώ¬ 
μης του ΑνΣΣ (πυρήνα). Όσοι εκ των συνεταίρων δεν 
επιθυμούν την με εργολαβία κατασκευή των κατοικιών 
τους, προβαίνουν σε αυτή με δικά τους μέσα. 

6. Κάθε περιοχή που αποκτάται από το Συνεταιρισμό, 
αποτελεί ξεχωριστό πρόγραμμα οικιστικής αξιοποίησης. 

Άρθρο 3 

Μητρώο και ατομικοί φάκελοι Συνεταίρων 

1. Ο Συνεταιρισμός τηρεί μητρώο συνεταίρων στο 
οποίο καταχωρούνται: 

α.Το ονοματεπώνυμο, ο βαθμός, το Όπλο ή Σώμα και 
η κατοικία του συνεταίρου. 

β. Η απόφαση του Δ.Σ., σχετικά με την εγγραφή και 
διαγραφή αυτού ως συνεταίρου, όπως και κάθε άλλη 
μεταβολή. 

γ. Το οικιστικό πρόγραμμα για το οποίο έχει ενταχθεί 
προς εξυπηρέτησή του. 

2. Το βιβλίο μητρώου, αριθμείται, μονογράφεται σε 
κάθε φύλλο και θεωρείται από το Διευθυντή της Διεύ¬ 
θυνσης Οικονομικού του Γενικού Επιτελείου Στρατού. 

3. Για κάθε έναν συνέταιρο τηρείται ατομικός φάκελος 
ο οποίος περιέχει: 

α. Τα δικαιολογητικά της εγγραφής του. 

β. Αντίγραφο της Αποφάσεως του Δ.Σ., που αφορά την 
εγγραφή αυτού και την ένταξή του σε κάποιο οικιστικό 
πρόγραμμα. 

γ. Σε περίπτωση: 

(1) Αποχωρήσεώς του, τη σχετική δήλωσή του. 

(2) Διαγραφής του, τη σχετική απόφαση του Δ.Σ., συ- 
νοδευόμενη με τα αντίστοιχα δικαιολογητικά. 

(3) Θανάτου του, επίσημο αντίγραφο ληξιαρχικής 
πράξης. 

Άρθρο 4 

Μέλη του Συνεταιρισμού 

Μέλη του Συνεταιρισμού δικαιούνται να γίνουν όλοι οι 
μόνιμοι εν ενεργεία Αξιωματικοί του Στρατού Ξηρός και 
των κοινών σωμάτων των Ενόπλων Δυνάμεων. Όσοι απο¬ 
στρατεύονται μετά την εγγραφή τους εξακολουθούν να 
είναι μέλη του Συνεταιρισμού. Μπορούν να καταστούν 
μέλη του Συνεταιρισμού οι σύζυγοι και τα τέκνα Μονίμων 
Αξκών του Στρατού Ξηρός όλων των Όπλων και Σωμά¬ 
των, που απεβίωσαν κατά τη διάρκεια της ενεργούς υπη¬ 
ρεσίας τους εφόσον πριν αποβιώσουν είχαν δικαίωμα 
εγγραφής στο Συνεταιρισμό. Το δικαίωμα ισχύει για όσο 


χρονικό διάστημα παραμένουν στην ενεργό υπηρεσία 
Αξκοί νεώτεροι του αποβιώσαντος ή συμμαθητές της 
ιδίαςτάξηςΠαραγωγικήςΣχολήςή καταταγέντες με την 
ίδια σειρά απευθείας κατάταξης. Τα μέλη της οικογένει¬ 
ας μονίμου Αξκού που απεβίωσε λαμβάνουν μία μόνο 
μερίδα, που επιμερίζεται μεταξύ τους κατά το λόγο της 
εξ αδιαθέτου κληρονομικής διαδοχής (άρθρο 11 παρ. 3 
ν. 2913/2001 ΦΕΚ 102/23-5-2001 τ.Α'). 

Άρθρο 5 

Εγγραφή Συνεταίρων 

1. Για την εγγραφή ενός συνεταίρου, όπως προβλέπε- 
ται στο προηγούμενο άρθρο, απαιτείται η υποβολή από 
αυτόν στον Συνεταιρισμό των παρακάτω: 

α. Επίσημο αντίγραφο Φύλλου Μητρώου, από το οποίο 
να προκύπτει ότι τυγχάνει μόνιμος εν ενεργεία Αξιωμα¬ 
τικός του Στρατού Ξηρός. 

β. Υπεύθυνη δήλωση ότι δεν αποτελεί μέλος άλλου Συ¬ 
νεταιρισμού επιδιώκοντας τον αυτό κύριο σκοπό. Η ιδι¬ 
ότητα του Αξκού ως μέλους του ΑΟΟΑ (α.ν. 1563/1950), 
δεν αποτελεί κώλυμα εγγραφής αυτού στο Συνεταιρισμό. 

γ. Υπεύθυνη δήλωση ότι έλαβε γνώση του παρόντος 
καταστατικού και αποδέχεται αυτό ανεπιφυλάκτως. 

δ. Αίτηση υπογεγραμμένη από τον ίδιο για την εγγρα¬ 
φή του ως μέλους του Συνεταιρισμού και θεωρημένη 
για την γνησιότητα της υπογραφής από το Διοικητή ή 
Υποδιοικητή της Μονάδας στην οποία υπηρετεί. Στην 
αίτηση πρέπει να επισυνάπτεται διπλότυπο εισπράξεως 
ή βεβαίωση περί πληρωμής από τον αιτούντα το ποσό 
των δικαιωμάτων του Συνεταιρισμού για την εγγραφή 
του ως μέλους αυτού. 

2. Για την εγγραφή του αιτούντος ή μη, ως μέλους του 
Συνεταιρισμού αποφασίζει το Δ.Σ., σύμφωνα με τις δια¬ 
τάξεις του α.ν. 564/1968 και του παρόντος καταστατικού 
με αιτιολογημένη απόφαση, κατά την πρώτη τακτική 
συνεδρίαση αυτού, μετά την υποβολή της αίτησης μετά 
των δικαιολογητικών της. Στην περίπτωση απόρριψης 
της αίτησης, ο αιτούμενος δικαιούται εντός 15 ημερών 
από τη κοινοποίηση σ’ αυτόν της απόφασης του Δ.Σ., να 
προσφύγει στο Εποπτικό Συμβούλιο, το οποίο αποφα¬ 
σίζει οριστικά και αμετάκλητα. 

3. Όλοι οι εγγεγραμμένοι μέχρι την 27η Σεπτεμβρίου 
1968, στον κατά το άρθρο 19 του α.ν. 564/1968 διαλυό¬ 
μενο Συνεταιρισμό (ΟΣΜΑΕΣ), αποτελούν αυτοδικαίως 
και χωρίς άλλη διατύπωση από το παρόν καταστατι¬ 
κό μέλη του συνιστώμενου Συνεταιρισμού, εκτός από 
εκείνους οι οποίοι δήλωσαν εγγράφως μέχρι την 27η 
Μαρτίου 1969 ότι δεν επιθυμούσαν να είναι μέλη αυτού, 
αναλαμβάνοντας την συνεταιρική τους μερίδα. 

Άρθρο 6 

Δικαιώματα συνεταίρων 

1. Οι Συνεταίροι δικαιούνται. 

α. Να μετέχουν στις υπό του παρόντος καταστατικού 
προβλεπόμενες παροχές. 

β. Να λαμβάνουν γνώση των αποφάσεων της διοικήσε- 
ως και του Εποπτικού Συμβουλίου, όπως επίσης και του 
ισολογισμού και απολογισμού του οικιστικού προγράμ¬ 
ματος του Συνεταιρισμού στο οποίο είναι εντεταγμένοι. 

Η γνωστοποίηση αυτών προς τους συνεταίρους γίνεται, 
είτε με τοιχοκολλημένες ανακοινώσεις έξω από τα γρα¬ 
φεία του Συνεταιρισμού, είτε με κοινοποίηση εγκυκλίων 
σε όλες τις Μονάδες στις οποίες υπηρετούν οι συνέται¬ 
ροι, είτε με έγγραφη απάντηση, στα απευθυνόμενα στον 
Συνεταιρισμό ερωτήματα των συνεταίρων. 

γ. Να υποδεικνύουν κάθε μέτρο πρόσφορο για την 
επίτευξη του σκοπού του Συνεταιρισμού. 

2.0 εγγραφόμενος Συνέταιρος δεν αποκτά δικαίωμα 
επί της περιουσίας του Συνεταιρισμού που αποκτήθηκε 
προ της εγγραφής του ως μέλος. 

3.0 κάθε συνέταιρος δικαιούται ενός και μόνον οικο¬ 
πέδου σε οποιοδήποτε πρόγραμμα του Συνεταιρισμού, 
πλην της περιπτώσεως του άρθρου 20 παρ. 10 του παρό¬ 
ντος καταστατικού. Απαγορεύεται αυστηρά η μεταφορά 
του δικαιώματος απόκτησης ακινήτου του συνεταίρου 
από ένα σε άλλο πρόγραμμα του Συνεταιρισμού. 

Άρθρο 7 

Υποχρεώσεις Συνεταίρων 

Οι συνέταιροι έχουν τις κάτωθι υποχρεώσεις: 

1. Ευθύνονται έναντι του Συνεταιρισμού και των πι¬ 
στωτών αυτού εξ ολοκλήρου ο καθένας μέχρι του τε¬ 
τραπλασίου της καθοριζομένης με το άρθρο 18 του 
παρόντος καταστατικού συνεταιρικής τους μερίδας. Οι 
προσωπικοί δανειστές των συνεταίρων δεν έχουν κανένα 
δικαίωμα επί της συνεταιρικής περιουσίας ή της μερίδας 
των συνεταίρων, προς ασφάλεια ή πληρωμής τους. Μόνο 
μετά την παύση της εταιρικής τους ιδιότητας μπορούν να 
ενεργούν προς ασφάλεια ή εκτέλεση της αναλογούσης 
έκτου ενεργητικού μερίδας του συνεταίρου. 

2. Να πληρώνουν τις εισφορές, συνδρομές και δικαι¬ 
ώματα εγγραφής, των καθοριζομένων από το Δ.Σ. και 
εγκρινομένων από το ΑνΣΣ (πυρήνα) προκαταβολών 
για την αγορά οικοπεδικών εκτάσεων, προς εκπλήρωση 
των σκοπών του συνεταιρισμού καθώς και όλες γενικά 
τις δαπάνες αξιοποιήσεως αυτών, καθώς και τις δόσεις 
της αξίας του κληρωθέντος οικοπέδου. Επί των ληξιπρό¬ 
θεσμων υποχρεώσεων των συνεταίρων ο Συνεταιρισμός 
μπορεί να ζητήσει τον νόμιμο τόκο υπερημερίας. 

3. Να συμμορφώνονται προς το καταστατικό και τις 
αποφάσεις της Διοικήσεως, να συμβάλουν στην ευό- 
δωση και προστασία του έργου του Συνεταιρισμού και 
να μην αντιδρούν στα συμφέροντα αυτού, ευθυνόμενοι 
στην περίπτωση αυτή έναντι του Συνεταιρισμού, εξ ολο¬ 
κλήρου ο καθένας για κάθε ζημία η οποία επέρχεται από 
αυτή την συμπεριφορά. 

4. Να διατηρήσουν στο όνοματουςτο οικόπεδο ή κα¬ 
τοικία που περιήλθε σε αυτούς, από το Συνεταιρισμό, για 
μια πενταετία από την κτήση της κυριότητος αυτού, μη 
δικαιούμενοι προ της παρελεύσεως αυτής να μεταβιβά¬ 
σουν αυτά εν ζωή, με ποινή ακυρότητας της πράξεως. 
Εξαιρετικώς επιτρέπεται η προ της παρελεύσεως πεντα¬ 
ετίας μεταβίβασής τους στα παιδιά τους και ελλείψει αυ¬ 
τών στη σύζυγό τους, όπως και η σύσταση προικός στην 
κόρη ή την αδελφή. Αυτοί που το αποκτούν, δεσμεύονται 
ως προς την περαιτέρω μεταβίβαση του ακινήτου επί 
μία πενταετία, μέσα στην οποία συνυπολογίζεται και 
ο χρόνος που παρήλθε από την κτήση της κυριότητος 


του οικοπέδου από τον συνέταιρο. Επίσης επιτρέπεται 
η εκποίηση προ της παρελεύσεως πενταετίας σε περί¬ 
πτωση αφεύκτου ανάγκης, η οποία κρίνεται από το Δ.Σ. 
του Συνεταιρισμού. Οι κατά την παρούσα παράγραφο 
αποκτώντες, υπεισέρχονται στις συναφείς υποχρεώσεις 
του συνεταίρου (άρθρο μόνο ν. 793/της 17/28.7.1978 τ. 
Α' 116). 

Άρθρο 8 

Αποχώρηση Συνεταίρου 

1. Κάθε συνέταιρος μπορεί μετά την πάροδο τριών 
ετών από την εγγραφή του, να δηλώσει εγγράφως προς 
τη Διοίκηση του Συνεταιρισμού, ότι αποχωρεί απ’ αυτόν. 
Η δήλωση αποχωρήσεως πρέπει να υποβληθεί τρεις του¬ 
λάχιστον μήνες προ της λήξεως της οικονομικής χρήσε- 
ως, ισχύει δε από του τέλους αυτής. 

2. Δήλωση αποχώρησης προ της παρέλευσης τριετίας 
επιτρέπεται μόνον, εάν μεταβληθεί ο κύριος σκοπός του 
Συνεταιρισμού ή η ευθύνη αυτού από περιορισμένη σε 
απεριόριστη. 

3.0 αποχωρών συνέταιρος δικαιούται να αναλάβει τη 
συνεταιρική του μερίδα και την τυχόν προκαταβολή της 
αξίας της κατοικίας ή του οικοπέδου, ατόκως αποξενού- 
μενος κάθε δικαιώματος που προκύπτει από την προη¬ 
γούμενη ιδιότητά του ως μέλους του Συνεταιρισμού. Σε 
καμιά περίπτωση δεν μπορεί να ζητήσει την εκκαθάριση 
του προγράμματος του Συνεταιρισμού στο οποίο αυτός 
ήταν εντεταγμένος. Η προκαταβολή επιστρέφεται ατό¬ 
κως μόνο αν κατά την κρίση του Δ.Σ. η άμεση επιστρο¬ 
φή αυτής δεν θα επιφέρει αδυναμία ή δυσχέρεια στην 
πραγματοποίηση του προβλεφθέντος προγράμματος 
απόκτησης ακινήτων ή εκπλήρωσηςτων υποχρεώσεων 
του Συνεταιρισμού από την προσυμφωνηθείσα αγορά 
αυτών. Σε κάθε άλλη περίπτωση η επιστροφή πραγμα¬ 
τοποιείται όταν εκλείψουν οι λόγοι αυτοί και όχι πέραν 
του ενός έτους από την υποβολή της δήλωσης αποχώ¬ 
ρησης (υπουργική απόφαση 876/13/324389/4-10-1971 
ΦΕΚ 851/1971 τ. Β'). 

4. Εάν κατά την έξοδο του συνεταίρου η εταιρική πε¬ 
ριουσία του προγράμματος, συνυπολογιζομένου του 
αποθεματικού και όλων των εταιρικών μερίδων, δεν 
επαρκεί προς κάλυψη των υπαρχόντων χρεών του προ¬ 
γράμματος του Συνεταιρισμού, ο εξερχόμενος συνε¬ 
ταίρος υποχρεούται να καταβάλει στον Συνεταιρισμό 
το ποσό που του αναλογεί, υπολογιζόμενο αναλόγως 
του αριθμού των μερίδων όλων των συνεταίρων του 
προγράμματος, τα οποία έχουν αυτοί κατά το τέλος του 
έτους της εξόδου του. 

Άρθρο 9 

Θάνατος Συνεταίρου 

1. Μετά το θάνατο του συνεταίρου υποκαθίστανται 
στα δικαιώματα και τις υποχρεώσεις αυτού, οι κληρονό¬ 
μοι του, κατά τις διατάξεις του αστικού κώδικα. 

2. Η υποκατάσταση βεβαιώνεται με πράξη του Δ.Σ., 
κατόπιν έγγραφης αίτησης ενός εκ των κληρονόμων του 
αποβιώσαντος συνεταίρου, η οποία υποβάλλεται μαζί 
με επίσημο αντίγραφο ληξιαρχικής πράξης θανάτου και 
πιστοποιητικό με τους πλησιέστερους συγγενείς αυτού 

ή επισήμου αντιγράφου διαθήκης ή κληρονομητηρίου. 
Στην περίπτωση αποποιήσεως της κληρονομιάς του 
αποβιώσαντος συνεταίρου από κάποιον εκ των κλη¬ 
ρονόμων αυτού, ισχύουν τα οριζόμενα από τον αστικό 
κώδικα. 

3. Οι προηγούμενες παράγραφοι ισχύουν και στην πε¬ 
ρίπτωση αποβίωσης κάποιου από τους υποκατάστατες 
του Συνεταίρου. 

Άρθρο 10 

Διαγραφή Συνεταίρου 

1. Μέλη του Συνεταιρισμού διαγράφονται από αυτόν, 
στις παρακάτω περιπτώσεις: 

α. Λόγω καταδίκης σε καθαίρεση ή έκπτωση ή για 
εγκλήματα που επιφέρουν καθαίρεση ή έκπτωση σύμ¬ 
φωνα με τις διατάξεις του ΣΠΚ αφού καταστεί αμετάκλη- 
τη η καταδικαστική απόφαση. 

β. Λόγω καταδίκης για κακούργημα ή πλημμέλημα για 
εγκλήματα που προβλέπει το άρθρο 10 παρ. 2 του ΣΠΚ 
και στερήσεων όταν η απόφαση καταστεί αμετάκλητη. 

γ. Λόγω καταδίκης για εγκλήματα που προβλέπονται 
από τον α.ν. 375/1936, πλην από το προβλεπόμενο από 
το άρθρο 4 αυτού. 

δ. Λόγω αποτάξεως, η οποία αποφασίστηκε από Ανα- 
κριτικό Συμβούλιο εφόσον καταστεί αμετάκλητη η από¬ 
φαση αυτού. 

ε. Λόγω καταδίκης σε στέρηση πολιτικών δικαιωμάτων 
εφόσον η απόφαση καταστεί αμετάκλητη. 

στ. Λόγω διαγραφής από τα στελέχη των Εφέδρων 
Αξιωματικών σύμφωνα με τον α.ν. 833/1937, των μο¬ 
νίμων εν εφεδρεία αξιωματικών, εφόσον η διαγραφή 
καταστεί αμετάκλητη. 

ζ. Όταν οι ενέργειές του αποβούν επιζήμιες ως προς 
τα συμφέροντα του Συνεταιρισμού. 

η. Λόγω καθυστέρησης πλέον των έξι (6) μηνών της 
κανονισμένης εισφοράς τους, της καθορισμένης προκα¬ 
ταβολής, προς αγορά οικοπεδικών εκτάσεων ή οποιοσ¬ 
δήποτε οικονομικής ή άλλης υποχρέωσης καθοριζομέ- 
νης από τις διατάξεις του παρόντος. 

θ. Λόγω καταδίκης για παράβαση του ν. 1667/1986 
«περί Συνεταιρισμών» εφόσον καταστεί αμετάκλητη η 
απόφαση. 

ι. Λόγω υποβολής ψευδούς δήλωσης ότι δεν είναι μέ¬ 
λος άλλου Συνεταιρισμού επιδιώκοντας τον αυτόν κύριο 
σκοπό. 

2. Εφόσον μεταγενέστερα αποφασιστεί νομίμως η 
άρση των λόγων της διαγραφής μπορεί να θεμελιώσει 
δικαίωμα επανεγγραφής στο Συνεταιρισμό πλην των 
περιπτώσεων των εδαφίων ζ, η και ι της προηγουμένης 
παραγράφου. Οι με τον παραπάνω τρόπο επανεγγρα- 
φόμενοι τίθενται στο αριστερό των μέχρι της επανεγ- 
γραφής συνεταίρου. 

Άρθρο 11 

Όργανα του Συνεταιρισμού 
Τα όργανα του Συνεταιρισμού είναι: 
α.Το Διοικητικό Συμβούλιο (Δ.Σ.), και 
β.Το Εποπτικό Συμβούλιο (Ε.Σ.). 


Άρθρο 12 

Διοικητικό Συμβούλιο 

1 .Το Δ.Σ. του Συνεταιρισμού είναι πενταμελές και απο- 
τελείται από μονίμους αξιωματικούς του Στρατού Ξηρός, 
που βρίσκονται σε ενεργό υπηρεσία, και από αξιωματι¬ 
κούς που αποστρατεύθηκαν και που έχουν ανακληθεί 
στην ενεργό υπηρεσία, οι οποίοι είναι δυνατό να μην 
έχουν την ιδιότητα του μέλους του ΟΣΜΑΕΣ σύμφωνα 
με το άρθρο 36 παρ. 4 ν. 4407/2016. 

2. Τα μέλη του Δ.Σ. διορίζονται με ισάριθμα αναπλη¬ 
ρωματικά, από Αξιωματικούς που υπηρετούν στην έδρα 
του Συνεταιρισμού, με θητεία 12 μηνών, με απόφαση του 
Υπουργού Εθνικής Άμυνας μετά από προηγούμενη γνώ¬ 
μη του Ανωτάτου Στρατιωτικού Συμβουλίου (πυρήνας). 
Με την ίδια απόφαση ορίζονται ο Πρόεδρος, ο Γενικός 
Γραμματέας, οΤαμίας καθώς και οι αναπληρωτές αυτών. 
Η θητεία και των τακτικών και των αναπληρωματικών 
μελών μπορεί να παραταθεί για 12 επιπλέον μήνες με 
την ίδια διαδικασία (άρθρο 36 παρ. 1 και 2, ν. 4407/2016, 
ΦΕΚ 134/27-7-2016 τ.Α'). 

3. Τα μέλη του Δ.Σ. (τακτικά και αναπληρωματικά) 
εξέρχονται αυτού και πριν τη λήξη της θητείας τους στις 
παρακάτω περιπτώσεις: 

α. Λόγω παραιτήσεως από τις θέσεις τους από αυτό, 
αφού υποβληθεί εγγράφως. 

β. Λόγω μετάθεσής τους εκτός της έδρας του Συνε¬ 
ταιρισμού. 

γ. Λόγω διαθεσιμότητας ή ετήσιας αδείας λόγω νοσή¬ 
ματος σύμφωνα με τις διατάξεις του νόμου περί κατα- 
στάσεως Αξιωματικών του Στρατού Ξηρός. 

δ. Λόγω απολύσεως ανακεκλημένων στην ενεργό υπη¬ 
ρεσία εφέδρων εκ μονίμων Αξιωματικών. 

ε. Λόγω αποστρατείας εφόσον δεν επακολουθήσει 
εντός μηνός από αυτήν ανάκληση στην ενεργό υπηρε¬ 
σία. 

στ. Μετά από απόφαση του ΑνΣΣ (πυρήνα) για επι¬ 
ζήμιες πράξεις ή παραλείψεις ως προς τα συμφέροντα 
του Συνεταιρισμού. Τέτοια παράλειψη θεωρείται και η 
επί τρεις συνεχείς συνεδριάσεις του Δ.Σ. (τακτικές και 
έκτακτες) αδικαιολόγητη απουσία αυτού. 

4. Τα μέλη του Δ.Σ. αφού εξέλθουν απ' αυτό κατά τη 
λήξη της θητείας τους, δεν δύνανται να διορισθούν ως 
μέλη του Ε.Σ., προ της εκκαθαρίσεως της διαχειρίσεως 
αυτών. 

5. Το αξίωμα των μελών του Δ.Σ. είναι τιμητικό και 
άμισθο. 

6. Οι ελεγκτές της Μονάδας Εσωτερικού Ελέγχου του 
Υπουργείου ΕθνικήςΆμυνας (ΜΕΕ/ΥΠΕΘΑ), απαγορεύε¬ 
ται να μετέχουν σαν μέλη στο Δ.Σ. του ΟΣΜΑΕΣ (άρθρο 
41 παρ. 5, ν. 4407/2016, ΦΕΚ 134/27-7-2016 τ. Α'). 

Άρθρο 13 

Αρμοδιότητες και ευθύνες του Δ.Σ. 

Ι.Το Δ.Σ. έχει τις κάτωθι αρμοδιότητες: 

α. Εκπροσωπεί τον Συνεταιρισμό στις δικαστικές και 
εξώδικους σχέσεις αυτού, διορίζοντας πληρεξούσιους 
δικηγόρους. Τους προβλεπόμενους από τα Δικαστήρια 
όρκους τους δίνει ο Πρόεδρος και σε περίπτωση κωλύ¬ 
ματος αυτού, το υπό του Δ.Σ. οριζόμενο μέλος αυτού. Τ α 

κατά του Συνεταιρισμού απευθυνόμενα δικόγραφα, επι¬ 
δίδονται στον Πρόεδρο στα Γραφεία του Συνεταιρισμού. 

β. Συναλλάσσεται με τρίτους, δια μέσου του εξουσιο¬ 
δοτούμενου μέλους αυτού. 

γ. Αποφασίζει υπό όρους εγκρινόμενους από το ΑνΣΣ 
(πυρήνα) περί της προκηρύξεως δημοσίων μειοδοτικών 
διαγωνισμών προς αγορά ακινήτων καταλλήλων για την 
εκπλήρωση του σκοπού του Συνεταιρισμού ή περί της 
συμμετοχής, σε προκηρυσσόμενους από τρίτους πλει¬ 
οδοτικούς διαγωνισμούς εκποιήσεωςτέτοιων ακινήτων 
ή περί της απ’ ευθείας αγοράς τόσο ιδιωτικών όσο και 
δημοσίων εκτάσεων ή περί της ανταλλαγής των εκτός 
του ρυμοτομικού σχεδίου ενός προγράμματος τυχόν 
εναπομεινάντων εκτάσεων με αντίστοιχες ιδιωτικές ή 
δημόσιες εντός του ρυμοτομικού σχεδίου ή περί της 
ανταλλαγής ολόκληρων ή μέρος αυτών εντός του ρυ¬ 
μοτομικού σχεδίου ενός προγράμματος αδιανέμητων 
ως μη αρτίων προς οικοδόμηση εκτάσεων μετά τέτοιων 
ιδιωτικών ή δημοσίων ευρισκομένων εντός του ρυμο¬ 
τομικού σχεδίου, ή περί της εκποιήσεως σε όμορους 
ή Οργανισμούς Κοινής Ωφελείας (ΟΤΕ - ΔΕΗ κλπ), είτε 
προς πάντα τρίτον που αναλαμβάνει την οργάνωση και 
λειτουργία κοινωφελών εγκαταστάσεων (αναψυκτηρίων 
- περιπτέρων αναψυχής κ.λπ), των τυχών μη αρτίων προς 
οικοδόμηση εκτάσεων ευρισκομένων εντός του ρυμο¬ 
τομικού σχεδίου κατά τους όρους των παραγράφων 2, 
4, 6,10 και 11 του άρθρου 22 του παρόντος. 

δ. Αποφασίζει περί συνάψεως δανείων προς τον ως 
άνω σκοπό υπό όρους εγκρινόμενους υπό του ως άνω 
συμβουλίου. 

ε. Συνάπτει συμβάσεις εργολαβίας προς ανέγερση 
κατοικιών, κατόπιν επιθυμίας των συνεταίρων κατά τα 
οριζόμενα στο άρθρο 2_παρ. 5δ. 

στ. Αποφασίζει περί της εγγραφής και διαγραφής συ¬ 
νεταίρων σύμφωνα με τα οριζόμενα στο άρθρο 4 και 
10 του παρόντος. 

ζ. Ενεργεί για την αναγνώριση υποκαταστάτων απο- 
βιώσαντος συνεταίρου, σύμφωνα με το άρθρο 9 παρ. 2 
του παρόντος. 

η. Προβαίνει σε ανακοινώσεις επί της πορείας των 
εργασιών του Συνεταιρισμού προς τους συνεταίρους 
αυτεπαγγέλτως ή κατόπιν αιτήσεως αυτών. 

θ. Προσλαμβάνει το απαραίτητο προσωπικό για τη 
λειτουργία του Συνεταιρισμού, κατόπιν εγκρίσεως του 
ΑνΣΣ (πυρήνα). 

ι. Αποφασίζει για την ανάληψη των απαραίτητων χρη¬ 
μάτων εκ των κατατιθέμενων υποχρεωτικά στις Τράπε¬ 
ζες, για την αντιμετώπιση υποχρεώσεων του Συνεται¬ 
ρισμού. 

ια. Μεριμνά για την σύνταξη του ετήσιου ισολογισμού 
και απολογισμού, όπως και του προϋπολογισμού κάθε 
προγράμματος, τους οποίους υποβάλει στο ΕΣ για έλεγ¬ 
χο και έγκριση, ανακοινώνοντας αυτά στους συνεταίρους 
με τον προσφορότερο τρόπο. 

ιβ. Επιβλέπει με το εξουσιοδοτούμενο απ’ αυτό μέλος 
την κανονική διεξαγωγή της υπηρεσίας του Συνεταιρι¬ 
σμού. 

ιγ. Μεριμνά για την εκπόνηση ρυμοτομικών σχεδίων 
ιδρύσεως οικισμών ή επεκτάσεως αυτών. 


ιδ. Αποφασίζει για την κλήρωση των ακινήτων μεταξύ 
των συνεταίρων. 

ιε. Ενεργεί κάθε πράξη διοικήσεως και διαχειρίσεως 
της περιουσίας του Συνεταιρισμού σύμφωνα με τις δια¬ 
τάξεις του α.ν. 564/1968. 

ιστ. Αναδέχεται επί προφανή ωφελεία του προγράμ¬ 
ματος του Συνεταιρισμού υποχρεώσεις Οργανισμών Το¬ 
πικής Αυτοδιοικήσεως προς καταβολή αποζημιώσεως 
στους ιδιοκτήτες ρυμοτομουμενων ακινήτων, τα οποία 
βρίσκονται εντός εκτάσεων του Συνεταιρισμού και πε¬ 
ριλαμβάνονται στα εγκεκριμένα πολεοδομικά σχέδια, 
στην περίπτωση οικονομικής αδυναμίας αυτών, κατόπιν 
εγκρίσεως του ΑνΣΣ (πυρήνα). 

ιζ. Αποφασίζει την εκποίηση των εκτάσεων που έχουν 
παραμείνει εκτός ρυμοτομικού σχεδίου ενός προγράμ¬ 
ματος, κατά τους όρους του άρθρου 21 του παρόντος. 

ιη. Αποφασίζει την εκκαθάριση εκάστου προγράμμα¬ 
τος σύμφωνα με τα καθοριζόμενα στο άρθρο 23 του 
παρόντος. 

ιθ. Καθορίζει πάσα αναγκαία λεπτομέρεια αναφερο- 
μένη στον τρόπο οργανώσεως και λειτουργίας του Συ¬ 
νεταιρισμού σύμφωνα με τις διατάξεις του παρόντος. 

2. Το Δ.Σ. του Συνεταιρισμού κατά την άσκηση των 
υπό του παρόντος καθοριζομένων αρμοδιοτήτων αυτού, 
των μη υποκειμένων στην έγκριση του ΑνΣΣ, δύναται, 
κατόπιν εισήγησης του Ε.Σ., να αιτείται την γνώμη αυτού 
επί θεμάτων τα οποία κατά την κρίση αυτού τυγχάνουν 
ουσιώδη. 

3. Τα μέλη του Δ.Σ. ευθύνονται εξ' ολοκλήρου το κα¬ 
θένα έναντι του Συνεταιρισμού για κάθε επερχόμενη 
ζημία σε αυτόν, από υπαίτια παράβαση του νόμου και 
του παρόντος καταστατικού. 

4. Το Δ.Σ. συνέρχεται υποχρεωτικώςτακτικά μία φορά 
κάθε μήνα με τη πρόσκληση του Προέδρου αυτού, κοι¬ 
νοποιούμενη στα τακτικά και τα αναπληρωματικά μέλη 
πέντε τουλάχιστον ημέρες προ της συνεδριάσεως μαζί 
με αντίγραφο της ημερήσιας διάταξης, εκτάκτως δε όσες 
φορές κριθεί από τον Πρόεδρο αυτού ότι είναι απαραί¬ 
τητη η λήψη απόφασης για επείγον θέμα. Το Δ.Σ. βρίσκε¬ 
ται σε απαρτία, όταν είναι παρόντα όλα τα τακτικά μέλη 
αυτού. Στην περίπτωση κωλύματος ή απουσίας αυτών, 
αναπληρώνονται από τους διορισθέντες αναπληρωμα¬ 
τικούς κατ’ αντιστοιχία ή στην περίπτωση κωλύματος ή 
απουσίας των αντιστοίχων, ελευθέρως κατά την κρίση 
του Προέδρου έκτων λοιπών αναπληρωματικών. Κάθε 
μέλος που πρόκειται να απουσιάσει από τη συνεδρίαση, 
οφείλει να γνωστοποιήσει αυτό τουλάχιστον δύο (2) ημέ¬ 
ρες προ της συνεδρίασης στον Πρόεδρο. Οι αποφάσεις 
του Δ.Σ. λαμβάνονται κατά πλειοψηφία. 

Άρθρο 14 

Καθήκοντα Προέδρου - Γεν. Γραμματέα - Ταμία 

1.0 πρόεδρος του Δ.Σ.: 

α. Συγκαλεί το Δ.Σ. τακτικώς και εκτάκτως και διευθύνει 
τις συνεδριάσεις αυτού, εισηγούμενος επί των θεμάτων 
της ημερήσιας διατάξεως, την οποία συντάσσει αυτός. 

β. Επιμελείται για την εκτέλεση των αποφάσεων του 
Δ.Σ. 

γ. Υπογράφει μετά του Γενικού Γραμματέα άπαντα τα 
έγγραφα του Συνεταιρισμού, 
δ. Επιβλέπει την ταμειακή και λογιστική υπηρεσία, 
ε. Υπογράφει τις εντολές προς πληρωμή ή είσπραξη, 
προς τον ταμία και τις τράπεζες. 

στ. Αναφέρει στον Υπουργό Εθνικής Άμυνας μέσω του 
ΓΕΣ περί της πορείας των εργασιών του Συνεταιρισμού 
και των τυχόν προβλημάτων αυτού. 

2. Ο Γενικός Γραμματέας: 

α. Επιμελείται της τηρήσεως των πρακτικών του Δ.Σ. 
β. Διεξάγει την αλληλογραφία του Συνεταιρισμού, 
γ. Φυλάσσει τη σφραγίδα αυτού, 
δ. Υπογράφει μετά του Προέδρου άπαντα τα έγγραφα 
του Συνεταιρισμού. 

ε. Ενεργεί πάσα συναφή εργασία ανατιθέμενη σ' αυτόν 
από το Δ.Σ. 

3.0 Ταμίας απαλλασσόμενος από κάθε άλλη λογιστική 
υπηρεσία: 

α. Επιμελείται της είσπραξης παντός εσόδου του Συνε¬ 
ταιρισμού και διενεργεί γενικά τις πληρωμές. 

β. Ενεργεί τις εισπράξεις εκδίδοντας τριπλότυπα γραμ¬ 
μάτια είσπραξης. 

γ. Ενεργεί τις πληρωμές δια μέσου ενταλμάτων υπογε¬ 
γραμμένων από τον Πρόεδρο και το Γενικό Γραμματέα. 

δ. Φυλάσσει το περιεχόμενο τουΤαμείου, τα χρηματό¬ 
γραφα και όλα τα αποδεικτικά έγγραφα. 

ε. Συντάσσει τις μηνιαίες καταστάσεις του ταμείου και 
καταρτίζει μετά του λογιστού τον ετήσιο ισολογισμό 
στον οποίο αναφέρεται ξεχωριστά καθένα τα προγράμ¬ 
ματα του Συνεταιρισμού. 

στ. Τηρεί όλα τα υποχρεωτικά για το Συνεταιρισμό βι¬ 
βλία του ταμείου και δίνει οποιαδήποτε αναγκαία πλη¬ 
ροφορία για την οικονομική κατάσταση αυτού στο Δ.Σ. 
και Ε.Σ. 

ζ. Το ποσό που παραμένει στο Ταμείο και διατίθεται 
για την κάλυψη μικροδαπανών τρεχούσης φύσεως δεν 
θα υπερβαίνει τα χίλια ευρώ (1.000 €). 

η. Εκτελεί οποιαδήποτε σχετική προς την υπηρεσία 
του, απόφαση του Δ.Σ. 

4. Σε περίπτωση απουσίας του ταμία για χρονικό διά¬ 
στημα άνω των είκοσι (20) ημερών, ο πρόεδρος δύναται 
να ορίσει για εκτέλεση των καθηκόντων του, τον ανα¬ 
πληρωματικό αυτού κατόπιν παράδοσης - παραλαβής 
του υπολοίπου ταμείου. 

Άρθρο 15 

Εποπτικό Συμβούλιο 

1 .Το Ε.Σ. είναι τριμελές και συγκροτείται από μονίμους 
εν ενεργεία ανωτάτους ή ανωτέρους Αξιωματικούς του 
Στρατού Ξηράς, καθώς και από Αξιωματικούς που απο- 
στρατεύθηκαν και που ανακλήθηκαν στην ενεργό υπη¬ 
ρεσία, από τους οποίους απαραίτητα ο ένας να είναι του 
Δικαστικού Σώματος των Ενόπλων Δυνάμεων με βαθμό 
τουλάχιστον Στρ. Δικαστή Γ'.Τα μέλη του Ε.Σ. διορίζονται 
με ισάριθμα αναπληρωματικά από Αξιωματικούς, που 
υπηρετούν στην έδρα του Συνεταιρισμού με θητεία 12 
μηνών με απόφαση του Υπουργού Εθνικής Άμυνας μετά 
από προηγούμενη γνώμη του Ανωτάτου Στρατιωτικού 
Συμβουλίου (πυρήνας). Ο Πρόεδρος του Ε.Σ. πρέπει να 


είναι αρχαιότερος του Προέδρου του Δ.Σ. Η θητεία και 
των τακτικών και των αναπληρωματικών μελών μπορεί 
να παραταθεί για 12 επιπλέον μήνες με την ίδια διαδι¬ 
κασία (άρθρο 36 παρ. 1 και 2, ν. 4407/2016, ΦΕΚ 134/ 
27-7-2016 τ.Α'). 

2. Τα μέλη του Ε.Σ. εξέρχονται αυτού και προ της λή- 
ξεως της θητείας αυτών στις παρακάτω περιπτώσεις: 

α. Λόγω παραιτήσεως από τις θέσεις τους σ' αυτό, 
αφού υποβληθεί εγγράφως. 

β. Λόγω μετάθεσής τους εκτός της έδρας του Συνε¬ 
ταιρισμού. 

γ. Λόγω διαθεσιμότητας ή ετήσιας αδείας λόγω νοσή¬ 
ματος σύμφωνα με τις διατάξεις του νόμου περί κατα- 
στάσεως Αξιωματικών του Στρατού Ξηράς. 

δ. Δια αποφάσεως του ΑνΣΣ (πυρήνα) για επιζήμιες 
πράξεις ή παραλείψεις ως προς τα συμφέροντα του Συ¬ 
νεταιρισμού. Ως επιζήμια παράλειψη θεωρείται και η μη 
εκπλήρωση των αναφερομένων στις παραγράφους 2 και 
3 του άρθρου 16. 

3. Το αξίωμα του μέλους του ΕΣ είναι τιμητικό και άμι¬ 
σθο. 

4. Οι ελεγκτές της Μονάδας Εσωτερικού Ελέγχου του 
Υπουργείου Εθνικής Άμυνας (ΜΕΕ/ΥΠΕΘΑ) απαγορεύε¬ 
ται να μετέχουν σαν μέλη στο ΕΣ του ΟΣΜΑΕΣ (άρθρο 
41 παρ. 5, ν. 4407/2016, ΦΕΚ 134/27-7-2016 τ. Α'). 

Άρθρο 16 

Αρμοδιότητες, Καθήκοντα και ευθύνες του Ε.Σ. 

1 .Το Ε.Σ. είναι αρμόδιο για τον έλεγχο της νομιμότητας 
των πράξεων του Δ.Σ. και της διαχείρισης της περιουσίας 
του Συνεταιρισμού. 

2. Το Ε.Σ. έχει ειδικότερα τα εξής καθήκοντα: 

α. Να εξετάζει οποτεδήποτε τα έγγραφα (εντάλματα 
πληρωμής και είσπραξης κ.λπ.), τα λογιστικά βιβλία, το 
βιβλίο ταμείου, να ζητά την επίδειξη του περιεχομένου 
του ταμείου και να ελέγχει την τήρηση των οδηγιών του, 
ιδία δε την κατάθεση των χρη μάτων του Συνεταιρισμού 
και το υπόλοιπο ταμείου. 

β. Να ελέγχει τον ετήσιο ισολογισμό και απολογισμό, 
τους λογαριασμούς των συνεταίρων και την απογραφή 
της ακινήτου περιουσίας του Συνεταιρισμού. 

γ. Να ελέγχει το μητρώο των μελών, την εκπλήρω¬ 
ση των υποχρεώσεων αυτών, τα πρακτικά του Δ.Σ. και 
την εκτέλεση των ληφθεισών αποφάσεων, ως και την 
προηγουμένη έγκριση αυτών από το ΑνΣΣ (πυρήνα) 
όποτε απαιτηθεί αυτή σύμφωνα με τις διατάξεις του 
α.ν. 564/1968 και του παρόντος καταστατικού. 

3. Το Ε.Σ. οφείλει να προβαίνει τουλάχιστον δύο φορές 
κάθε έτος σε τακτικές επιθεωρήσεις της διοίκησης και δι¬ 
αχείρισης του Συνεταιρισμού και να αναφέρει εγγράφως 
στο ΑνΣΣ (πυρήνα) κάθε διαπιστούμενη παράβαση, ως 
και να υποβάλλει σ' αυτό ανά εξάμηνο έκθεση ελέγχου 
κοινοποιούμενη στους συνεταίρους του κάθε οικιστικού 
προγράμματος. 

4. Κάθε επερχόμενη ζημία στο Συνεταιρισμό η οποία 
προκύπτει από παράλειψη της εκτέλεσης των καθηκό¬ 
ντων του ΕΣ, καθιστά υπεύθυνα τα μέλη αυτού εξ’ ολο¬ 
κλήρου το καθένα για την ανόρθωση της ζημίας. 

Άρθρο 17 

Κεφάλαιο του Συνεταιρισμού 

Το κεφάλαιο του Συνεταιρισμού αποτελείται από τα 
παρακάτω: 

1. Τις συνεταιρικές μερίδες. 

2. Το αποθεματικό. 

3. Τα δικαιώματα εγγραφής, εισφορών, συνδρομών 
που καθορίζονται από το Δ.Σ. και κάθε άλλου νομίμου 
εσόδου. 

Άρθρο 18 

Συνεταιρικές Μερίδες 

1. Το ποσό της συνεταιρικής μερίδας ορίζεται στο 
ποσό των (1,76 €). 

2. Η συνεταιρική μερίδα καταβάλλεται από το συνέ¬ 
ταιρο ολόκληρη, με την εγγραφή του στο Συνεταιρισμό. 

3. Κάθε συνέταιρος δικαιούται μιας μόνο συνεταιρικής 
μερίδας. Κατ' εξαίρεση κάθε πολύτεκνος συνέταιρος δι¬ 
καιούται 2 συνεταιρικές μερίδες σε διαφορετικά όμως 
προγράμματα η κάθε μία. 

4. Η συνεταιρική μερίδα ή εισφορά ή συνδρομή δεν 
μεταβιβάζεται δια πράξεως εν ζωή για οιαδήποτε χαρι¬ 
στική ή επαχθή αιτία και στην περίπτωση εξόδου του συ¬ 
νεταίρου, ούτε κατάσχεται για οποιαδήποτε αιτία και αν 
στηρίζεται το χρέος, ούτε παραχωρείται για ενέχυρο, επί 
ποινής ακυρότητας της σχετικής πράξεως. Οι προσωπι¬ 
κοί δανειστές του συνεταίρου δεν έχουν προς ασφάλεια 
ή πληρωμή τους κανένα δικαίωμα επί της περιουσίας 
του Συνεταιρισμού, μπορούν όμως να επιδιώξουν προς 
ασφάλειά τους ή εκτέλεση μόνο μετά την παύση της 
εταιρικής ιδιότητος αυτού επί της αναλογούσης εκ του 
ενεργητικού μερίδας του συνεταίρου μετά την εξόφληση 
των οφειλών αυτού προς τον Συνεταιρισμό. 

Άρθρο 19 

Αποθεματικό 

Το αποθεματικό κεφάλαιο κάθε οικιστικού προγράμ¬ 
ματος σχηματίζεται εκ των δικαιωμάτων εγγραφής, συν¬ 
δρομών, τόκου των κατατεθειμένων κεφαλαίων του Συ¬ 
νεταιρισμού και κάθε άλλου νομίμου εσόδου αυτού. Από 
αυτό διατίθεται το απαιτούμενο ποσό προς αντιμετώπι¬ 
ση των δαπανών λειτουργίας του Συνεταιρισμού, το δε 
υπόλοιπο διατηρείται προς αντιμετώπιση τυχόν ζημιών 
αυτού. Σύμφωνα μ’ αυτό, ποσοστό του αποθεματικού 
μέχρι 95% δύναται με απόφαση του Δ.Σ., εγκρινομένη 
από το ΑνΣΣ (πυρήνα) να διατίθεται για εκτέλεση έργων 
κοινής ωφελείας (ΦΕΚ 137/73). 

Άρθρο 20 

Εργασίες του Συνεταιρισμού και διανομή 

των ακινήτων στους συνεταίρους 

1. Η πραγματοποίηση του σκοπού του Συνεταιρισμού 
ενεργείται δια των εργασιών που αναφέρονται στο άρ¬ 
θρο 2 του παρόντος καταστατικού. 

2. Τα αποκτώμενα από το Συνεταιρισμό ακίνητα κάθε 
οικιστικού προγράμματος, διανέμονται μετά την διαρ¬ 
ρύθμιση αυτών κατά τα καθοριζόμενα στο άρθρο 2 παρ. 
1 του παρόντος, με κλήρωση στην οποία μετέχουν οι 
συνέταιροι κατά σειρά εγγραφής αυτών στον Συνεται¬ 


ρισμό, βάσει πίνακα συντασσομένου από το Δ.Σ. και θε¬ 
ωρημένου από το Ε.Σ. Εκ των διατάξεων της παρούσης 
παραγράφου δεν θίγεται η καθορισμένη σειρά προτεραι¬ 
ότητας των μελών του διαλυθέντος με τον α.ν. 564 /1968 
Συνεταιρισμού, η οποία εξακολουθεί να ισχύει, εφ' όσον 
αυτοί δεν είχαν δηλώσει μέχρι της 27 Μαρτίου 1969, ότι 
δεν επιθυμούσαν να είναι μέλη του δια του παρόντος 
συνιστώμενου Συνεταιρισμού (άρθρο 19 α.ν. 564/1968). 

3. Η κλήρωση ενεργείται ενώπιον επιτροπής αποτε- 
λούμενης: 

α. Εκ των μελών του Δ.Σ. και ΕΣ του Συνεταιρισμού 
υπό την προεδρία μέλους του ΑνΣΣ, οριζομένου από 
τον πρόεδρο αυτού. 

β. Από έναν Αξκό από αυτούς που υπηρετούν στην 
Στρατιά, σε κάθε Σώμα Στρατού, στην ΑΣΔΕΝ και σε 
κάθε Μεραρχία, οριζόμενοι από το Διοικητή αυτών ή 
του νομίμου αναπληρωτού, ως εκπροσώπου των υπηρε- 
τούντων σ' αυτές τις Μονάδες μελών του Συνεταιρισμού 
όπως και δύο αποστράτων Αξκών, οριζομένων από την 
ΕΑΑΣ, σε αίθουσα της ΑΑΕΔ, όπως αυτή καθορίζεται 
στην επομένη παράγραφο του παρόντος άρθρου. Κατά 
την κλήρωση δύναται να παραστούν οι ενδιαφερόμενοι 
πληροφορούμενοι για αυτή, από ανακοίνωση τοιχοκολ- 
λημένη μαζί με τον παραπάνω πίνακα στα γραφεία του 
Συνεταιρισμού. 

4. Σε μια κληρωτίδα τίθενται κλήροι σε καθένα από 
τους οποίους αναγράφεται ο αύξων αριθμός του ακινή¬ 
του και το τυχόν οικοδομικό τετράγωνο στο οποίο αυτό 
περιλαμβάνεται, όπως φαίνεται στο τοπογραφικό και 
κτηματολογικό διάγραμμα, το οποίο είναι θεωρημένο 
από το Διοικητή της Γεωγραφικής Υπηρεσίας Στρατού, 
το οποίο πρέπει να είναι αναρτημένο στην αίθουσα της 
κλήρωσης. Σε άλλη κληρωτίδα τίθενται οι κλήροι σε κα¬ 
θένα από τους οποίους αναγράφεται το ονοματεπώνυμο 
του συνεταίρου από τον συνταγμένο, σύμφωνα με τα 
παραπάνω Πίνακα σειράς προτεραιότητας, ο οποίος επί¬ 
σης πρέπει να είναι αναρτημένος στην αίθουσα της κλή¬ 
ρωσης. Κατ' αρχήν εξάγεται από μέλος της επιτροπής, το 
οποίο ορίζεται από τον Πρόεδρο, ο κλήρος στον οποίο 
αναγράφεται το ονοματεπώνυμο του συμμετέχοντος 
στην κλήρωση συνεταίρου. Εάν αυτός είναι παρών, λαμ¬ 
βάνει από την άλλη κληρωτίδα έναν κλήρο στον οποίο 
αναγράφεται ο αριθμός του ακινήτου μαζί με το τυχόν 
οικοδομικό τετράγωνο στο οποίο αυτό περιλαμβάνεται, 
επί του οποίου αποκτά δικαίωμα παραχώρησης από τον 
Συνεταιρισμό. Εάν ο ενδιαφερόμενος είναι απών ο κλή¬ 
ρος εξάγεται από τον εκπρόσωπο της Μονάδας στην 
οποία ανήκει ο κληρωθείς συνέταιρος. 

5. Το κύρος της κλήρωσης δεν υπόκειται σε κανένα 
ένδικο μέσο, αποκλείοντας τη δυνατότητα αποποίησης 
του κληρωθέντος οικοπέδου από τον δικαιούχο, ο οποί¬ 
ος υποχρεούται στην πληρωμή της αξίας του. 

6. Και για τις δύο ανωτέρω κληρώσεις συντάσσεται 
πρακτικό το οποίο υπογράφεται από τον Πρόεδρο και 
όλα τα μέλη της Επιτροπής. Αυτό τηρείται στο Συνεται¬ 
ρισμό από τον Πρόεδρο του Διοικητικού Συμβουλίου. 

7. Η μέσω συμβολαίου μεταβίβαση της κυριότητας του 
κληρωθέντος ακινήτου στο συνέταιρο, γίνεται μετά την 
ολοσχερή εξόφληση της αξίας του, η οποία καθορίζεται 

με κοινή απόφαση του Διοικητικού και Εποπτικού Συμ¬ 
βουλίου, στην βάση της τιμής κτήσης από το Συνεται¬ 
ρισμό της μείζονος έκτασης από την οποία προέρχεται 
το παραχωρούμενο στο συνέταιρο (συνυπολογιζομένων 
των μεσιτικών, φόρων μεταβιβάσεων, τελών και χαρτο¬ 
σήμου συμβολαίου, συμβολαιογραφικών δικαιωμάτων 
και τελών μεταγραφής και πάσης σχετικής δαπάνης), 
μαζί με τους τυχόν τόκους του πιστωθέντος τιμήματος 
και των αναλογούντων εξόδων διαμόρφωσης. Η εξόφλη¬ 
ση γίνεται με μηνιαίες δόσεις, οι οποίες καθορίζονται από 
το Διοικητικό Συμβούλιο. 

8. Μέχρι την ολοσχερή εξόφληση της αξίας του ακινή¬ 
του παραχωρείται η νομή του, στο δικαιούχο συνέταιρο 
με πράξη του Διοικητικού Συμβουλίου, με την οποία αυ¬ 
τός δικαιούται να προβεί στην ανέγερση κατοικίας σύμ¬ 
φωνα με τους όρους δόμησης του Συνεταιρισμού. Μετά 
την εξόφληση μεταβιβάζεται σε αυτόν και η πλήρης κυ¬ 
ριότητα του ακινήτου χωρίς οποιοδήποτε εμπράγματο 
βάρος. Η δαπάνη μεταβίβασης βαρύνει τον συνέταιρο. 

9. Σε περίπτωση διαγραφής του συνεταίρου, σύμ¬ 
φωνα με τις διατάξεις του άρθρου 10 του παρόντος 
καταστατικού, ή οικειοθελούς αποχώρησής του μετά 
την ημερομηνία κλήρωσηςτου ακινήτου στο όνομά του 
μέχρι την υπογραφή του μεταβιβαστικού της κυριότη¬ 
τας συμβολαίου, αυτός χάνει το δικαίωμα απόκτησης 
οποιουδήποτε εμπράγματου δικαιώματος επ' αυτού ή 
νομής, χρήσης ή κάρπωσης καθώς και ανάληψης της 
καταβληθείσας προκαταβολής και των δόσεων. Αυτός 
υποχρεούται να αποδώσει τη νομή του ακινήτου σε ένα 
μήνα, από τη διαγραφή ή την οικειοθελή αποχώρηση, 
αλλιώς αποβάλλεται από τη νομή σύμφωνα με τις δια¬ 
τάξεις του Αστικού Κώδικα και της Πολιτικής Δικονομίας. 
Οι ίδιες συνέπειες επέρχονται μετά από απόφαση του 
Διοικητικού Συμβουλίου σε περίπτωση καθυστέρησης 
πάνω από έξι (6) κατά σειρά μηνιαίων δόσεων. 

10. Εάν από τις προκαταβολές που έχουν κατατεθεί 
από τους μη εξυπηρετηθέντες συνεταίρους, δεν συ¬ 
γκεντρώνεται ολόκληρο το τίμημα των αγορασθέντων 
προς διανομή εκτάσεων, με σκοπό τη συμπλήρωση του 
τιμήματος, μπορεί το Ανώτατο Στρατιωτικό Συμβούλιο 
(πυρήνας) με απόφασή του, κατόπιν πρότασης του Δι¬ 
οικητικού Συμβουλίου του Συνεταιρισμού, να εγκρίνει 
να μετέχουν στην διανομή προς απόκτηση και δευτέ¬ 
ρου οικοπέδου και εξυπηρετηθέντες ήδη συνέταιροι, 
όπως και οι κανονικά εξυπηρετούμενοι, καταβάλλοντος 
την καθορισμένη για το σκοπό αυτό προκαταβολή. Οι 
εξυπηρετούμενοι και με δεύτερο οικόπεδο συνέταιροι 
εγγράφονται σε ιδιαίτερο πίνακα με τη σειρά εγγραφής 
που έχουν στο Συνεταιρισμό, ο οποίος συντάσσεται από 
το Διοικητικό Συμβούλιο και θεωρείται από το Εποπτικό 
Συμβούλιο. Η εξυπηρέτησή τους γίνεται με κλήρωση των 
τυχόν αδιάθετων οικοπέδων. Οι διατάξεις των παραγρά¬ 
φων 3 έως και 9 του παρόντος άρθρου εφαρμόζονται και 
σε αυτή την περίπτωση. 

11 .Τα τυχόν εκτός κλήρωσης παραμείναντα ως μη άρ¬ 
τια προς διάθεση ακίνητα κάθε οικιστικού προγράμμα¬ 
τος μπορούν να ανταλλαγούν ολόκληρα ή τμηματικά, με 
άλλα ιδιωτικά ακίνητα εντός του ρυμοτομικού σχεδίου, 
με αποκλειστικό σκοπό κάποια από αυτά να καταστούν 


άρτια, οπότε να ακολουθήσει διανομή τους κατά τους 
όρους του παρόντος άρθρου, στους συνεταίρους που 
επιθυμούν να εξυπηρετηθούν από το αντίστοιχο οικιστι¬ 
κό πρόγραμμα. Εφόσον δεν επιτευχθεί, για οποιονδήπο- 
τε λόγο η προς οικοδόμηση αρτιότητα των προαναφε- 
ρομένων ακινήτων, αυτά μπορούν να εκποιηθούν προς 
τους οργανισμούς κοινής ωφέλειας ή προς κάθε τρίτο 
απ' ευθείας, με τιμή όπως αυτή καθορίζεται στις διατά¬ 
ξεις της παραγράφου 2 του άρθρου 21 του παρόντος 
καταστατικού. Όλα τα έξοδα εφαρμογής της παρούσης 
παραγράφου βαραίνουν τον Συνεταιρισμό. 

Άρθρο 21 

Εκποίηση Ακινήτων 

1. Εκτάσεις που έχουν αγορασθεί από τον συνεταιρι¬ 
σμό και παραμένουν εκτός ρυμοτομικού σχεδίου του 
αντίστοιχου οικιστικού προγράμματος, μπορούν να εκ¬ 
ποιηθούν μετά από πρόταση του Δ.Σ. και απόφαση του 
Ανώτατου Στρατιωτικού Συμβουλίου (πυρήνας). 

2. Για την εκποίηση των εκτάσεων οι οποίες αναφέρο- 
νται στην προηγούμενη παράγραφο, συγκροτείται από 
το Ανώτατο Στρατιωτικό Συμβούλιο (πυρήνας) πενταμε¬ 
λής επιτροπή από Αξιωματικούς, κατά προτίμηση απλών 
μελών του συνεταιρισμού, Αξκος Οικονομικού, Αξκος 
Μηχανικού, Αξκος Γεωγραφικού και Αξκος οποιουδήποτε 
Όπλου ή Σώματος ως μέλη. Στις συνεδριάσεις της παρα¬ 
πάνω επιτροπής μπορεί να συμμετάσχει άτυπα ο νομικός 
σύμβουλος του ΟΣΜΑΕΣ ως εκπρόσωπός του, χωρίς δι¬ 
καίωμα ψήφου, αλλά ως σύμβουλος για την παροχή νο¬ 
μικών συμβουλών (τροποποίηση με Φ.956.2/88/64115/ 
ΦΕΚ 1252/17-6-1999). Της παραπάνω επιτροπής προ¬ 
εδρεύει Ανώτατος Αξιωματικός ως πρόεδρος (τροπο¬ 
ποίηση με Φ.956.2/88/64115/ΦΕΚ 1252/17-6-1999). Η 
επιτροπή αυτή μετά τον έλεγχο των στοιχείων από την 
αντίστοιχη Οικονομική Εφορία, καθώς και τη συλλογή 
και εκτίμηση οποιωνδήποτε άλλων πληροφοριών, προ¬ 
τείνει την κατά προσέγγιση αξία ανά τετραγωνικό μέτρο 
των προς εκποίηση εκτάσεων. Η πρόταση της επιτροπής 
τίθεται υπό έγκριση από το Ανώτατο Στρατιωτικό Συμ¬ 
βούλιο (πυρήνας), το οποίο μπορεί να αποφασίσει την 
επανεκτίμηση των προς εκποίηση εκτάσεων. Η εκτίμηση 
της προς εκποίηση έκτασης επικαιροποιείται μετά την 
παρέλευση ενός έτους. 

3. Η εκποίηση των εκτάσεων γίνεται με την τιμή όπως 
αυτή καθορίστηκε στην προηγούμενη παράγραφο, χω¬ 
ρίς διαγωνισμό προς τους εν ενεργεία ή μη Αξιωματι¬ 
κούς του Στρατού Ξηράς και των κοινών Σωμάτων των 
Ενόπλων Δυνάμεων, οι οποίοι μπορούν να είναι μέλη ή 
μη μέλη του Συνεταιρισμού. Εφόσον οι ενδιαφερόμενοι 
είναι πολλοί για τις προς εκποίηση εκτάσεις, ή περισσότε¬ 
ροι του ενός για μία έκταση, πραγματοποιείται κλήρωση 
σύμφωνα με τους όρους των παραγράφων 4,5 και 6 του 
άρθρου 20 του παρόντος καταστατικού. Σε περίπτω¬ 
ση που οι ενδιαφερόμενοι είναι τόσοι όσες και οι προς 
εκποίηση εκτάσεις ή λιγότεροι από αυτές η εκποίηση 
πραγματοποιείται απευθείας. 

4.0 ενδιαφερόμενος Αξιωματικός οφείλει να δηλώσει 
την επιθυμία του για την απόκτηση της έκτασης εγγρά- 
φως στο Συνεταιρισμό, συνυποβάλλοντας και γραμμάτιο 

κατάθεσης σε οποιαδήποτε τράπεζα υπέρ του Συνεται¬ 
ρισμού ποσού ίσο με το 1/10 της αξίας της έκτασης που 
επιθυμεί να αποκτήσει ως προκαταβολή. Η προκαταβο¬ 
λή αυτή συμψηφίζεται στο συνολικό τίμημα αλλιώς επι- 
στρέφεται άτοκα. Είναι δυνατή η υποβολή δήλωσης από 
Αξιωματικό για αγορά περισσότερων της μίας εκτάσεων, 
υπό τον όρο της κατάθεσης της ανωτέρω προκαταβο¬ 
λής για κάθε μία από αυτές. Εφόσον οι Αξιωματικοί που 
επιθυμούν δεν καλύπτουν τις προς εκποίηση εκτάσεις, 
καλούνται εντός συγκεκριμένης προθεσμίας για την 
υπογραφή των σχετικών συμβολαίων, σε διαφορετική 
περίπτωση πραγματοποιείται κλήρωση. 

5. Η κλήρωση πραγματοποιείται ενώπιον επιτροπής η 
οποία αποτελείται από τα μέλη του Διοικητικού και του 
Εποπτικού Συμβουλίου του Συνεταιρισμού, υπό την προ¬ 
εδρία μέλους του Ανώτατου Στρατιωτικού Συμβουλίου, 
το οποίο ορίζεται από τον πρόεδρό του. Στην κλήρωση 
μπορούν να παρασταθούν και οι ενδιαφερόμενοι, οι 
οποίοι ειδοποιούνται από το Συνεταιρισμό δέκα τουλά¬ 
χιστον ημέρες πριν την κλήρωση. Η τελευταία πρόταση 
της παραγράφου 4 του άρθρου 20 του παρόντος κατα¬ 
στατικού δεν έχει εφαρμογή. 

6. Η μεταβίβαση της κυριότητας της έκτασης γίνεται 
εντός ενός μήνα από την ειδοποίηση και κατόπιν εξολο- 
κλήρου εξόφλησης του τιμήματος, η οποία αποδεικνύ- 
εται από το γραμμάτιο κατάθεσης του αγοραστή στο 
όνομα του Συνεταιρισμού σε οποιαδήποτε τράπεζα. Τα 
πόσης φύσης έξοδα μεταβίβασης της κυριότητας της 
έκτασης βαρύνουν το αντίστοιχο πρόγραμμα του Συ¬ 
νεταιρισμού. Εφόσον ο Αξιωματικός που ειδοποιείται 
δεν προσέλθει μέσα στην καθορισμένη προθεσμία για 
την υπογραφή του συμβολαίου μεταβίβασης της κυρι¬ 
ότητας της έκτασης ή υπαναχωρήσει, η προκαταβολή 
που αναφέρεται στην παράγραφο 4 εκπίπτει υπέρ του 
Συνεταιρισμού και αποτελεί πόρο του αποθεματικού του 
αντίστοιχου προγράμματος. 

7. Ο κατά τις παραγράφους 3,4,5 και 6 του παρόντος 
άρθρου, τρόπος εκποίησης των εκτάσεων της παραγρά¬ 
φου 1 του παρόντος γίνεται μία φορά για τους Αξιωματι¬ 
κούς του Στρατού Ξηρός και των Κοινών Σωμάτων. 

8. Εφόσον κανείς Αξιωματικός του Στρατού Ξηρός και 
των κοινών Σωμάτων δεν επιθυμεί την αγορά εκτάσεων 
όπως αναφέρονται στην παράγραφο 1 του παρόντος 
άρθρου, ή οι προς εκποίηση εκτάσεις είναι περισσό¬ 
τερες από τους ενδιαφερομένους, ανακοινώνεται από 
τον ΟΣΜΑΕΣ η εκποίηση των εκτάσεων που απομένουν 
στους Αξιωματικούς του Ναυτικού και της Αεροπορίας, 
εν ενεργεία και μη, μέλη και μη των αντίστοιχων οικοδο¬ 
μικών συνεταιρισμών (ν.δ. 505/1970). Ο τρόπος εκποίη¬ 
σης προς τους ανωτέρω Αξιωματικούς πραγματοποιείται 
σύμφωνα με τους όρους και τις προϋποθέσεις των πα¬ 
ραγράφων 3 έως και 7 του παρόντος άρθρου. 

9. Τυχόνεναπομείνασες προς εκποίηση εκτάσεις, μετά 
την εφαρμογή των καθοριζομένων στις παραγράφους 3 
έως και 8 του παρόντος άρθρου, εκποιούνται με δημόσιο 
πλειοδοτικό διαγωνισμό και τιμή εκκίνησης όπως αυτή 
καθορίζεται στην παράγραφο 2 του παρόντος άρθρου. 
Στον διαγωνισμό αυτό μπορεί να συμμετέχει οποιοδή- 
ποτε φυσικό ή νομικό πρόσωπο αφού προσκομίσει εγ¬ 


γυητική επιστολή οποιοσδήποτε τράπεζας, η οποία κα¬ 
λύπτει το 1 /10 της τιμής εκκίνησης καθώς και κατάθεση 
δήλωσης γνώσηςτων όρων διακήρυξης. Ο διαγωνισμός 
ενεργείται ενώπιον της επιτροπής της παραγράφου 5 του 
παρόντος άρθρου, σε ένα μήνα από την καθορισμένη 
προθεσμία κατάθεσης των εγγυητικών επιστολών στο 
Συνεταιρισμό. Τα πρακτικά του διαγωνισμού κυρώνο¬ 
νται από το Διοικητικό και Εποπτικό Συμβούλιο όπως 
και από το Ανώτατο Στρατιωτικό Συμβούλιο (πυρήνας), 
μετά δε την κύρωση καλείται ο τελευταίος πλειοδότης 
να υπογράψει τα σχετικά συμβόλαια μεταβίβασης της 
κυριότητας, εντός 45 ημερών από την με αποδεικτικό 
έγγραφο ειδοποίησή του. Υπαναχώρηση του πλειο¬ 
δότη για οποιονδήποτε λόγο ή μη εμφάνιση αυτού 
την καθορισμένη ημερομηνία, για την υπογραφή των 
συμβολαίων μεταβίβασης της κυριότητας, συνεπάγεται 
την αυτοδίκαιη έκπτωση του ποσού της εγγύησης υπέρ 
του Συνεταιρισμού. Η εξόφληση του τιμήματος από τον 
τελευταίο πλειοδότη γίνεται πριν την υπογραφή των 
σχετικών συμβολαίων και αποδεικνύεται με γραμμάτιο 
κατάθεσης στην τράπεζα υπέρ του Συνεταιρισμού. Τα 
πόσης φύσης έξοδα μεταβίβασης της κυριότητας της 
έκτασης που εκποιήθηκε, σύμφωνα με τις διατάξεις της 
παρούσας παραγράφου, βαρύνουν τον Συνεταιρισμό. 
Το ποσό της εκπιπτόμενης εγγύησης και το τίμημα της 
προς εκποίηση έκτασης κατατίθενται στο αποθεματικό 
του αντίστοιχου προγράμματος του Συνεταιρισμού, το 
οποίο βαρύνεται αντίστοιχα με τα σχετικά έξοδα. 

10. Είναι δυνατή η εξόφληση του τιμήματος των εκποι¬ 
ούμενων εκτάσεων, που αναφέρονται στο παρόν άρθρο, 
με μηνιαίες άτοκες δόσεις, οι οποίες δεν θα υπερβαί¬ 
νουν τους έξι (6) μήνες με την προϋπόθεση υποβολής 
σχετικής εγγύησης τραπέζης. Η καταβολή των δόσεων 
αποδεικνύεται με γραμμάτιο κατάθεσης οποιοσδήποτε 
τράπεζας υπέρ του Συνεταιρισμού. Μετά την καταβολή 
του συνόλου των δόσεων γίνεται πράξη εξόφλησης, με 
την οποία και μόνο επιστρέφεται από τον Συνεταιρισμό 
η εγγύηση της τραπέζης. Σε περίπτωση καθυστέρησης 
καταβολής κάποιας δόσης, ο Συνεταιρισμός δικαιούται 
να θεωρήσει ληξιπρόθεσμες και τις υπόλοιπες δόσεις, 
να εισπράξει το σύνολο της εγγύησης και να υπογράψει 
μονομερώς την πράξη εξόφλησης, ο δε υπόχρεος αγο¬ 
ραστής δεν μπορεί να προβάλει καμία αξίωση κατά του 
Συνεταιρισμού για αυτή την ενέργεια. 

Άρθρο 22 

Εκκαθάριση Προγράμματος 

1. Κάθε οικιστικό πρόγραμμα του συνεταιρισμού εκ¬ 
καθαρίζεται ξεχωριστά. 

2. Η εκκαθάριση πραγματοποιείται από τριμελή επι¬ 
τροπή από ανώτερους Αξιωματικούς Μηχανικού, Οικο¬ 
νομικού και Ελεγκτικού, κατά προτίμηση απλών μελών 
του συνεταιρισμού, οι οποίοι ορίζονται από το Ανώτατο 
Στρατιωτικό Συμβούλιο. Στην επιτροπή αυτή παραδί¬ 
νονται από τον συνεταιρισμό όλα τα παραστατικά έγ¬ 
γραφα του υπό εκκαθάριση προγράμματος, στην βάση 
των οποίων συντάσσει η επιτροπή λεπτομερή έκθεση, 
η οποία καθορίζει το τελικό κόστος κάθε διανεμηθέντος 
οικοπέδου μέχρι την εκκαθάριση. Η έκθεση αυτή μετά 

την έγκρισή της από το Ανώτατο Στρατιωτικό Συμβού¬ 
λιο (Πυρήνα) καθίσταται οριστική και ως τέτοια κοινο¬ 
ποιείται ονομαστικώς στα μέλη του προγράμματος που 
εκκαθαρίστηκε. 

3. Τυχόν υπόλοιπο αποθεματικού του εκκαθαρισθέ- 
ντος προγράμματος κατατίθεται από τον συνεταιρισμό 
στον ίδιο λογαριασμό σε οποιαδήποτε τράπεζα και 
διατίθεται, μέχρι την εξάντληση του, για την εκτέλεση 
κοινωφελών έργων (Ιερών Ναών, Διοικητικού Κέντρου, 
εγκαταστάσεων λουσμένων, συντήρηση εκτελεσθέντων 
έργων κ.λπ.), μετά από πρόταση του Διοικητικού Συμ¬ 
βουλίου του συνεταιρισμού και την έγκριση του Ανωτά- 
του Στρατιωτικού Συμβουλίου (Πυρήνας). Σε περίπτωση 
που διαπιστωθούν ζημιές εφαρμόζεται το άρθρο 28 του 
παρόντος καταστατικού. 

4. Μετά την οριστική εκκαθάριση κάθε οικιστικού προ¬ 
γράμματος, την εξάντληση του τυχόν υπολοίπου του 
αποθεματικού του ή την κάλυψη των τυχόν ζημιών, ο 
συνεταιρισμός αποξενώνεται παντελώς από τον οικισμό 
που δημιουργήθηκε από το πρόγραμμα σταματάει δε 
κάθε υποχρέωση προς τον συνεταιρισμό των συνεταί¬ 
ρων που εξυπηρετήθηκαν από αυτό. 

Άρθρο 23 
Λογιστικό έτος 

Το λογιστικό έτος αρχίζει την 1 η Ιανουάριου και λήγει 
την 31 η Δεκεμβρίου. Το πρώτο λογιστικό έτος λήγει την 
31 η Δεκεμβρίου του έτους σύστασης του συνεταιρισμού. 
Κάθε λογιστικό έτος γίνεται τακτικός οικονομικός έλεγ¬ 
χος από ανώτερο Αξιωματικό Ελεγκτικού, ο οποίος ορί¬ 
ζεται από το Ανώτατο Στρατιωτικό Συμβούλιο (Πυρήνας). 

Άρθρο 24 
Τηρούμενα Βιβλία 

1. Ο Συνεταιρισμός οφείλει να τηρεί τα παρακάτω γε¬ 
νικά και λογιστικά βιβλία: 

α. Γενικά βιβλία 

(1) Το προβλεπόμενο στο άρθρο 3 του παρόντος κα¬ 
ταστατικού βιβλίο μητρώου συνεταίρων. 

(2) Το βιβλίο πρακτικών του Διοικητικού Συμβουλίου, 
στο οποίο καταχωρούνται τα πρακτικά των συνεδριά- 
σεών του. 

(3) Το βιβλίο πρακτικών του Εποπτικού Συμβουλίου, 
στο οποίο καταχωρούνται τα πρακτικά των συνεδριά- 
σεών του. 

(4) Το βιβλίο πρακτικών της επιτροπής κλήρωσης ακι¬ 
νήτων για διανομή στους συνεταίρους. 

(5) Το βιβλίο πρωτοκόλλου εισερχομένων και εξερχό- 
μενων εγγράφων. Στο βιβλίο αυτό καταχωρούνται κατά 
χρονολογική σειρά και υπό αύξοντα αριθμό όλα τα ει¬ 
σερχόμενα και εξερχόμενα έγγραφα και οι κάθε φύσης 
αιτήσεις των συνεταίρων. 

(6) Κτηματολόγιο. Σε αυτό καταχωρούνται τα αποκτώ¬ 
μενα από τον συνεταιρισμό ακίνητα, όπως και οι γενό- 
μενες διανομές αυτών στους συνεταίρους. 

β. Λογιστικά βιβλία 

(1) Βιβλίο απογραφών και ισολογισμών. Στο βιβλίο 
αυτό καταγράφονται κατά την λήξη κάθε λογιστικού 
έτους: 


(α) Η απογραφή των περιουσιακών στοιχείων του συ¬ 
νεταιρισμού, των οποίων πρέπει να ενεργείται λεπτομε¬ 
ρώς η ακριβής εκτίμηση καθώς και η ταξινόμησή τους 
στις κατηγορίες μετρητά, χρηματόγραφα και οικοδομικά 
υλικά. Για τυχόν μηχανήματα, εργαλεία σκεύη και ακί¬ 
νητα, λεπτομερής απογραφή ενεργείται μόνο κατά το 
πρώτο έτος της σύστασης του συνεταιρισμού. Για όλα τα 
παραπάνω καθώς και για τα υπόλοιπα που αποκτήθηκαν 
ή θα αποκτηθούν τα επόμενα έτη, για τα οποία καμία 
άλλη μεταβολή δεν επέρχεται εκτός από την φυσική 
φθορά, δεν πραγματοποιείται λεπτομερής απογραφή 
αλλά γίνεται απόσβεση με τον τρόπο που καθορίζεται 
στο παρόν άρθρο. 

(β) Σε περίληψη ο ισολογισμός σε δύο απέναντι σε¬ 
λίδες. 

1/ Στην αριστερή σελίδα καταγράφεται το ενεργητικό 
της περιουσίας του συνεταιρισμού στο οποίο περιέχο- 
νται τα εξής: 

α/Τα μετρητά στο ταμείο που βρέθηκαν κατά την 
απογραφή. 

β/ Χρηματόγραφα μαζί με την αξία τους όπως αυτή 
προέκυψε κατά την απογραφή, υπολογισμένα με την 
τρέχουσα χρηματιστηριακή τους αξία. Εάν όμως η τρέ¬ 
χουσα τιμή είναι μεγαλύτερη της τιμής αγοράς, τότε ο 
ισολογισμός γίνεται με την τιμή της αγοράς. 
γ/Τα οφειλόμενα από εισφορές των συνεταίρων, 
δ/Τα κινητά με την εκτιμηθείσα κατά την απογραφή 
αξία τους, ή ελλείψει απογραφής με την αξία που είχαν 
κατά το προηγούμενο έτος, με την ανάλογη από το νόμο 
απόσβεσής τους. 

ε/Τα ακίνητα (γήπεδα, οικοδομές) με την αξία απόκτη¬ 
σής τους συνυπολογίζοντας την απόσβεση σύμφωνα με 
την σχετική νομοθεσία. 

στ/ Οι προκαταβληθέντες από το συνεταιρισμό τόκοι 
των ληφθέντων δανείων ή άλλες προπληρωμές οι οποίες 
ανήκουν σε επόμενες χρήσεις, 
ζ/ Οι τυχόν ζημιές παρελθουσών χρήσεων, 
η/ Οι δεδουλευμένοι και εισπραχθέντες ή μη τόκοι 
υπέρ του συνεταιρισμού. 

θ/ Κάθε άλλο περιουσιακό στοιχείο που ανήκει στο 
συνεταιρισμό. 

2/ Στη δεξιά σελίδα καταχωρείται το παθητικό στο 
οποίο περιλαμβάνονται: 
α/ Οι συνεταιρικές μερίδες (μετοχικό κεφάλαιο). 
β/Το κατά την προηγούμενη χρήση τακτικό αποθε- 
ματικό. 

γ/Τα ληφθέντα δάνεια από τον συνεταιρισμό, 
δ/ Τα χρέη προς τους πιστωτές, 
ε/ Οι δεδουλευμένοι τόκοι σε βάρος του συνεταιρι¬ 
σμού, τα δεδουλευμένα έξοδα ή άλλα ποσά δεδουλευ¬ 
μένα σε βάρος του συνεταιρισμού τα οποία θα λήξουν 
στις επόμενες χρήσεις. 

Το πλεόνασμα του ενεργητικού προς το παθητικό 
αποτελεί το καθαρό κέρδος, το οποίο εγγράφεται στο 
παθητικό με σκοπό τον ισολογισμό των δύο σκελών του, 
ενώ το πλεόνασμα του παθητικού υπέρ του ενεργητικού 
αντιστοιχεί στην ζημιά κατά την περίοδο που λήγει, η 
οποία καταγράφεται για τον αυτό σκοπό στο ενεργητικό 
προσθέτοντας και τυχόν ζημιές παρελθουσών χρήσεων. 

(2) Ημερολόγιο. Το βιβλίο απογραφών και ισολογι¬ 
σμών και το ημερολόγιο πρέπει να τηρούνται καθαρά 
χωρίς διαγραφές και αποξέσεις. 

(3) Βιβλίο ισοζυγίων. Στο βιβλίο αυτό καταχωρούνται 
τα μηνιαία ισοζύγια του καθολικού καθώς και των λοιπών 
βοηθητικών βιβλίων. 

(4) Καθολικό. Στο βιβλίο αυτό μεταφέρονται και κα- 
ταχωρούνται από το ημερολόγιο κάθε μία πραγματο- 
ποιηθείσα πράξη. 

(5) Βιβλίο αποθήκης. Στο βιβλίο αυτό καταχωρείται 
λεπτομερώς η κίνηση των τυχόν εμπορευμάτων, εργα¬ 
λείων και λοιπών υλικών. 

(6) Βιβλίο ταμείου. Στο βιβλίο αυτό καταχωρούνται με 
κάθε λεπτομέρεια όλα τα έσοδα και οι πληρωμές του 
συνεταιρισμού. Οι εισπράξεις πραγματοποιούνται από 
τον ταμία με την έκδοση τριπλότυπων γραμμάτιων εί¬ 
σπραξης, τα οποία καταχωρούνται στο βιβλίο ταμείου 
και κατατίθενται αμελητί στην τράπεζα. Οι πληρωμές 
πραγματοποιούνται με επιταγές με τη διαδικασία των 
ενταλμάτων πληρωμής και καταχωρούνται στους οικεί¬ 
ους λογαριασμούς. 

(7) Βιβλίο Μετόχων. Στο βιβλίο αυτό το οποίο είναι 
βοηθητικό της μερίδας του καθολικού «λογαριασμός 
μετόχων», αναγράφονται οι χρεώσεις των μετόχων με 
εγγραφή στο μετοχικό κεφάλαιο και οι πιστώσεις αυτών 
για τις καταβολές τους. 

(8) Βιβλίο προϋπολογισμών - απολογισμών. 

2. Για την εξυπηρέτηση των λογαριασμών οι οποίοι 
έχουν ανοιχθεί στο ημερολόγιο και το καθολικό, ο συ¬ 
νεταιρισμός μπορεί να τηρήσει βοηθητικά βιβλία ανα¬ 
λυτικά για κάθε μερίδα ανάλογα με την κίνηση και τις 
εργασίες του συνεταιρισμού. Τα παραπάνω βιβλία μο¬ 
νογραφημένα ανά σελίδα και θεωρημένα από τον διευ¬ 
θυντή του ΓΕΣ/ΔΟΙ, τηρούνται κατά περίπτωση από τον 
ταμία, το γραμματέα ή το λογιστή υπό την επίβλεψη του 
προέδρου, επιθεωρούνται δε από το Διοικητικό Συμβού¬ 
λιο και ελέγχονται από το Εποπτικό Συμβούλιο. 

3. Μετά την εκκαθάριση κάθε οικιστικού προγράμμα¬ 
τος όλα τα βιβλία που το αφορούν, κλείνονται από το 
Διοικητικό Συμβούλιο και την επιτροπή εκκαθάρισης 
του προγράμματος και αφού ψηφιοποιηθούν μαζί με τα 
παραστατικά τους, φυλάσσονται από το συνεταιρισμό, 
μετά τη διάλυση του οποίου παραδίνονται στο ΓΕΣ/ΔΟΙ 
όπου και κρατούνται για πάντα αφού ουδέποτε κατα- 
στρέφονται. 

Άρθρο 25 
Προϋπολογισμός 

Δύο (2) μήνες τουλάχιστον πριν την λήξη της χρήσης 
συντάσσεται από το Διοικητικό Συμβούλιο Προϋπο¬ 
λογισμός εσόδων - εξόδων ανά οικιστικό πρόγραμμα 
και υποβάλλεται για έγκριση στο Ανώτατο Στρατιωτικό 
Συμβούλιο (Πυρήνα) μαζί με την έκθεση του Εποπτικού 
Συμβουλίου. Κάθε μη επαρκώς αιτιολογημένη δαπάνη, 
η οποία υπερβαίνει τον εγκεκριμένο Προϋπολογισμό, 
βαρύνει τον Πρόεδρο, τον Γενικό Γραμματέα και τον 
Ταμία, μετά από αίτηση του Εποπτικού Συμβουλίου ή 
οποιουδήποτε συνεταίρου στον οποίο γίνεται καταλο¬ 
γισμός από το Ειρηνοδικείο και διατάσσεται η είσπραξη 


ως δημόσιου εσόδου υπέρ του οικείου προγράμματος 
του συνεταιρισμού. 

Τα έξοδα διοίκησης του συνεταιρισμού βαραίνουν 
αναλογικά όλα τα σε εξέλιξη οικιστικά του προγράμματα. 

Απαγορεύεται η επιβολή στους συνεταίρους εισφορών 
ή συνδρομών καθώς και η επιβάρυνσή τους με οποια¬ 
δήποτε δαπάνη εκτός των σκοπών του συνεταιρισμού. 

Άρθρο 26 

Απογραφή - Ισολογισμός 

1. Από τον λογιστή και τον ταμία, συντάσσονται οι 
ετήσιες απογραφές, ο λογαριασμός κερδών και ζημιών 
και ο ισολογισμός, οι οποίοι υποβάλλονται μαζί με όλα 
τα προβλεπόμενα δικαιολογητικά στο Διοικητικό Συμ¬ 
βούλιο. Ο λογαριασμός κερδών και ζημιών πρέπει να 
περιέχει όλα τα κατά το διάστημα του έτους, γενόμενα 
έσοδα και έξοδα με τις προβλεπόμενες στη λογιστική 
κατηγοριοποιήσεις. Στον ισολογισμό πρέπει να αναγρά¬ 
φεται λεπτομερώς το ενεργητικό και το παθητικό του 
συνεταιρισμού ανά οικιστικό πρόγραμμα. 

2. Το Διοικητικό Συμβούλιο αφού εγκρίνει τον ισολο¬ 
γισμό τον αποστέλλει μαζί με τις προτάσεις του προς το 
Εποπτικό Συμβούλιο το συντομότερο δυνατόν. 

3. Το Εποπτικό Συμβούλιο καταρτίζει έκθεση επί του 
ισολογισμού και την υποβάλλει στο Ανώτατο Στρατιω¬ 
τικό Συμβούλιο (πυρήνα) προς έγκριση. 

Άρθρο 27 

Κατανομή Κερδών 

Κέρδη δεν διανέμονται. Σε περίπτωση που προκύψουν 
κέρδη αυτά μεταφέρονται στο αποθεματικό. 

Άρθρο 28 

Κατανομή Ζημιών 

Εάν κατά το τέλος κάποιας χρήσης προκύψει ζημιά σε 
κάποιο οικιστικό πρόγραμμα αυτή καλύπτεται από το 
αποθεματικό του Π ρογράμματος. Σε περίπτωση αδυνα¬ 
μίας κάλυψης, χρησιμοποιούνται οι συνεταιρικές μερίδες 
των συνεταίρων που εξυπηρετούνται από το συγκεκρι¬ 
μένο οικιστικό πρόγραμμα, σε περίπτωση ανεπάρκειας 
και αυτών το υπόλοιπο του ελλείμματος θα βαρύνει τους 
συνεταίρους μέχρι του ποσού ευθύνης τους. 

Άρθρο 29 

Τροποποίηση του Καταστατικού 

Το παρόν καταστατικό μπορεί να τροποποιηθεί μετά 
από πρόταση του Διοικητικού του Συμβουλίου, εισήγηση 
του Ε.Σ. και απόφαση του Ανωτάτου Στρατιωτικού Συμ¬ 
βουλίου (Πυρήνα) η οποία εγκρίνεται από τον Υπουργό 
Εθνικής Άμυνας. 

Άρθρο 30 

Διάλυση και Εκκαθάριση 

1.0 Συνεταιρισμός διαλύεται μετά την εκπλήρωση του 
σκοπού του με απόφαση του Υπουργού Εθνικής Άμυνας, 
η οποία δημοσιεύεται στην Εφημερίδα της Κυβέρνησης 
μετά από πρόταση του Διοικητικού Συμβουλίου του συ¬ 
νεταιρισμού, εισήγηση του Ε.Σ. και η οποία εγκρίνεται 
από το Ανώτατο Στρατιωτικό Συμβούλιο (Πυρήνας). 

2. Στην απόφαση για την διάλυση του συνεταιρισμού 
καθορίζεται και η διαδικασία εκκαθάρισής του. 

Άρθρο 31 
Τελική Διάταξη 

Το παρόν καταστατικό σύμφωνα με τον α.ν. 564/1968, 
«περί διατάξεων αφορωσών τη σύσταση Οικοδομικού 
Συνεταιρισμού Αξιωματικών του Στρατού Ξηράς», του 
ν. 1667/1986 «αστικοί συνεταιρισμοί και άλλες διατάξεις» 
και του ν. 4407/2016 «ρύθμιση θεμάτων αρμοδιότητας 
Υπουργείου Εθνικής Άμυνας και άλλες διατάξεις», υπο¬ 
βάλλεται σε δύο αντίγραφα προς έγκριση στο Υπουργείο 
Εθνικής Άμυνας (ΓΕΣ), και κατατίθεται ακολούθως ένα 
πρωτότυπο στο ΓΕΣ/ΔΟΙ (Διεύθυνση Οικονομικού) και 
ένα στο Ειρηνοδικείο Αθηνών. 


Άρθρο 32 
Έναρξη ισχύος 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 13 Απριλίου 2017 
Ο Υπουργός 

ΠΑΝΑΓΙΩΤΗΣ ΧΑΜΜΕΝΟΣ 

